Diari Oficial de la Generalitat Valenciana


Sumari del DOGV 4125, del 12-11-2001 (2001/10751)

RESOLUCIÓ de 29 d'octubre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'addenda del conveni d'assistència sanitària derivada d'accidents de trànsit per al 2001 en l'àmbit de la sanitat pública de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4125

Data del DOGV
:   12-11-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/10653


Data del document
:   29-10-2001

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * mutualitat social
    * cooperació administrativa
    * assegurança d'accidents
    * accident de transport
    * terapèutica

RESOLUCIÓ de 29 d'octubre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'addenda del conveni d'assistència sanitària derivada d'accidents de trànsit per al 2001 en l'àmbit de la sanitat pública de la Generalitat Valenciana. [2001/Q10725]
  
Subscrita, després de la tramitació prèvia reglamentària, entre la Conselleria de Sanitat de la Generalitat Valenciana, el Consorci de Compensació d'Assegurances i la Unión Española de Entidades Aseguradoras y Reaseguradoras, UNESPA, el 13 de juny de 2001, una addenda del conveni d'assistència sanitària derivada d'accidents de trànsit per al 2001 en l'àmbit de la sanitat pública de la Generalitat Valenciana, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada addenda que ha quedat inscrita en el Registre de Convenis amb el número 0619/2001, i que figura com a annex d'aquesta resolució.
  
València, 29 d'octubre de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Addenda del conveni d'assistència sanitària derivada d'accidents de trànsit per a 2001 en l'àmbit de la sanitat pública de la Generalitat Valenciana
  
València, 13 de juny de 2001
  
Reunits
  
El senyor Serafín Castellano Gómez, conseller de Sanitat de la Generalitat Valenciana, especialment facultat per a la signatura de la present addenda per l'Acord del Govern Valencià de data 12 de juny de 2001, segons que estableix l'article 21.f de la Llei 5/1983, de 30 de desembre, del Govern Valencià, modificada per la Llei 6/1995, de 3 d'abril, de la Generalitat Valenciana.
  
El senyor Alejandro Izuzquiza Ibáñez de Aldecoa, en representació del Consorci de Compensació d'Assegurances, com a director d'Operacions, les facultats del qual té atribuïdes segons l'escriptura de revocació i atorgament de poders número 287, davant el notari de Madrid el senyor Luis Núñez Boluda.
  
El senyor Jaime Varela Uña, en representació de la Unión Española de Entidades Aseguradoras y Reaseguradoras, UNESPA, com a president de la Comissió Tècnica d'Assegurances d'Automòbils, facultat per la delegació de data 3 de gener de 2000, segons que disposa l'article 26 dels Estatuts d'UNESPA.
  
Manifesten
  
1. Que amb data 1 de gener de 1999 es va signar un conveni entre el Consorci de Compensació d'Assegurances, la Generalitat Valenciana i UNESPA pel qual es regulava l'assistència sanitària derivada d'accident de trànsit en l'àmbit de la sanitat pública.
  
2. Que el conveni esmentat va quedar prorrogat per a l'exercici 2000, mitjançant una addenda signada per les parts amb data 3 de maig de 2000.
  
3. Que el conveni esmentat ha quedat prorrogat per a l'exercici 2001, amb les modificacions següents contingudes en aquest document i que s'estableixen en les clàusules següents
  
Clàusules
  
Primera
  
Es modifiquen els epígrafs a) i b) de l'estipulació cinquena, en relació amb l'import del mòdul fix que s'hi estableix, que queda fixat en cent vint-i-cinc mil pessetes (125.000 PTA/751,625 euros) i quaranta-dues mil pessetes (42.000 PTA/252,425 euros), respectivament.
  
Segona
  
Es modifica l'estipulació setena, que queda redactada de la manera següent:
  
«Setena
  
El Consorci de Compensació d'Assegurances i les entitats asseguradores adherides renuncien a la reclamació de les quantitats pagades en virtut d'aquest conveni, excepte en els casos següents:
  
1. Persones físiques o jurídiques no vinculades per aquest conveni.
  
2. Despeses de conductors en sinistres amb participació de dos vehicles dels quals un d'ells siga de tercera categoria».
  
I, perquè conste, firmen les parts la present addenda, en quàdruple exemplar i a un sol efecte, al lloc i en la data dalt indicats.
  
Conselleria de Sanitat: Serafín Castellano Gómez.
  
Consorci de Compensació d'Assegurances: Alejandro Izuzquiza Ibáñez de Aldecoa.